Pilingê Kurdistanê
Pilingê Zagrosê an pilingê Kurdistanê yek ji cureyan e ku dihat texmînkirin ku êdî nemane. Lê carinan hê jî endamên cureyê li quntarên Çiyayê Zagrosê tên dîtin, dikevin feqeys kamerayan an jî mirî tên keşf kirin. Cara dawî di gulana 2024ê de dîmenên ku bi kamereyên termal hatine tomarkirin de pilingek hat dîtin ku hespekê dixwe. Sala 2015an jî li bajarê Îlamê pilingekî Zagrosê ji aliyê nêçîrvanekî hatibû kuştin. Ji ber ku pilingê Zagrosê cureyekî parastî ye û bi tinebûnê re rûbirû ye, ev kesê ku piling kuştibû bi fermana Dadgeha Îlamê hatibû girtin û gelek kesan li ser kuştina wî pilingî li malperên medyaya civakî nerazîbûna xwe anîbû ziman.